Mestská časť Bratislava – Nové Mesto
–––––––––––––––––––––––––––––––––––––––––––––––––––––––––––––––––––––––––––

Materiál na rokovanie 
Miestneho zastupiteľstva mestskej časti 
Bratislava –Nové Mesto
Dňa 12.06.2012

    

Návrh
Zásad hospodárenia s bytmi v mestskej časti Bratislava – Nové Mesto

–––––––––––––––––––––––––––––––––––––––––––––––––––––––––––––––

Predkladá:						Materiál obsahuje:
–––––––––––						––––––––––––––––-
Ing. Ľudovít Kollárik					1. Návrh uznesenia
prednosta MÚ BNM					2. Dôvodovú správu
							3. Návrh zásad
4. Zásady poskytovania obecných bytov

Spracovateľ:						Stanovisko právnej skupiny:
–––––––––––						––––––––––––––––––––––––-
Mgr. Jana Biharyová					súhlasné
poverená						
vedením odd. podnikateľského,		
právneho a správy majetku

Na rokovanie prizvať:
––––––––––––––––––-
spracovateľa

jún 2012

Miestne zastupiteľstvo 

s ch v a ľ u j e

Zásady hospodárenia s bytmi v mestskej časti Bratislava – Nové Mesto 

-	s pripomienkami

-	bez pripomienok

2. Dôvodová správa
Účelom predloženého návrhu Zásad hospodárenia s bytmi v mestskej časti Bratislava – Nové Mesto (ďalej len „zásady“) je stanovenie nového postupu pri prenájmoch mestských a obecných bytov, ktoré sú vo vlastníctve, resp. sú zverené do správy mestskej časti, zadefinovanie pojmu mestský a obecný byt ako aj  určenie jednotnej doby nájmu a stanovenie možnosti jej predĺženia resp. zmeny na dobu neurčitú. 

Tieto zásady zrušujú sa Zásady poskytovania obecných bytov samosprávou mestskej časti Bratislava – Nové Mesto schválené uznesením Miestneho zastupiteľstva mestskej časti Bratislava – Nové Mesto         č. 2/17 zo dňa 17.03.2011.  Príloha č. 1  týchto zásad Dražobný poriadok Mestskej časti Bratislava – Nové Mesto zo dňa 22.04.2009 sa v plnom rozsahu preberá do navrhovaných zásad  - a tvorí prílohu              č. 4.

Návrh zásad definuje obsah žiadosti o nájom obecného bytu a zaradenie žiadosti do zoznamu žiadateľov. Zoznam žiadateľov sa vytvára v abecedným poradí žiadateľov s vyznačením dátumu podania žiadosti. Žiadosť žiadateľa - oprávnenej osobe v rámci predpisov o reštitúcii alebo privatizácií majetku  bude žiadateľovi vrátená s informáciou o uplatnení si svojich práv priamo na magistráte mesta Bratislavy.

V súlade s Uznesením 15/08 z 15. zasadnutia Miestnej rady mestskej časti Bratislava – Nové Mesto konanej dňa 24.04.2012 boli pripomienky zapracované do predkladaného návrhu znenia zásad.

3. Návrh Zásad hospodárenia s bytmi v mestskej časti Bratislava – Nové Mesto

Miestne zastupiteľstvo mestskej časti Bratislava - Nové Mesto podľa § 15 ods. 2 písm. b) zákona Slovenskej národnej rady č.377/1990 Zb. o hlavnom meste SR Bratislave v znení neskorších predpisov a podľa Všeobecne záväzného nariadenia hlavného mesta SR Bratislavy č. 1/2006 o nájme bytov a obytných miestností v zariadeniach určených na trvalé bývanie ustanovuje Zásady hospodárenia s bytmi v mestskej časti Bratislava – Nové Mesto.

§ 1 
Úvodné ustanovenie

( 1 ) Tieto Zásady hospodárenia s bytmi v mestskej časti Bratislava – Nové Mesto (ďalej len „zásady“) upravujú postup pri prenajímaní bytov:
a)   vo vlastníctve hlavného mesta Slovenskej republiky Bratislavy zverených do správy mestskej časti Bratislava – Nové Mesto (ďalej len „mestskej časti“);
b) bytov v bytových domoch vo vlastníctve hlavného mesta Slovenskej republiky Bratislavy zverených do správy mestskej časti a bytov vo vlastníctve mestskej časti (ďalej len „obecný byt“).

( 2 ) Obecný nájomný bytový fond tvoria obecné byty, ktoré sú:
a)  určené na užívanie fyzickým osobám na základe nájomnej zmluvy;
b)  služobnými bytmi.

(3)  Zoznam žiadostí o nájom bytov sa vytvára v abecednom poradí žiadateľov s vyznačením dátumu doručenia úplnej žiadosti.

§ 2
Žiadosť o nájom obecného bytu

( 1 ) Žiadosť o nájom obecného bytu (ďalej len „žiadosť“) musí obsahovať:
a)	meno, priezvisko, dátum narodenia a podpis žiadateľa;
b)	miesto trvalého pobytu žiadateľa, miesto prechodného pobytu žiadateľa;
c)	rodinný stav žiadateľa;
d)	počet členov domácnosti, ktorí sú do žiadosti zahrnutí a ich vzťah k žiadateľovi;
e)	bytové pomery žiadateľa v mieste trvalého pobytu;
f)	zdravotné a sociálne pomery žiadateľa;
g)	dôvod podania žiadosti;
h)	súhlas so spracovaním osobných údajov žiadateľa;
i)	potvrdenie o príjme žiadateľa (príloha žiadosti).
      j)    potvrdenie o podaní žiadosti oprávnenej osobe v rámci predpisov o reštitúcii alebo privatizácií    majetku  

( 2 ) Žiadosť sa podáva podľa vzoru, ktorý je uvedený v prílohe č. 1 týchto zásad spolu s jej prílohou –Vyhlásenie k žiadosti o nájom obecného bytu (podľa vzoru, ktorý je uvedený v prílohe č. 2).

( 3 ) Mestská časť po doručení žiadosti podľa odseku 1 preverí jej úplnosť a splnenie podmienok pre nájom obecného bytu podľa ustanovení § 3 týchto zásad.

( 4 ) Ak žiadateľ spĺňa podmienky pre nájom obecného bytu, mestská časť zaradí jeho žiadosť do zoznamu žiadateľov.

( 5 )  Žiadosť žiadateľa, ktorý je oprávnenej osobe v rámci predpisov o reštitúcii alebo privatizácií majetku  sa žiadateľovi vracia s informáciou o uplatnení si svojich práv priamo na magistráte mesta Bratislavy 

( 6 ) Oznámenie o zaradení žiadosti žiadateľa do zoznamu žiadosti zašle mestská časť žiadateľovi do tridsiatich dní odo dňa doručenia úplnej žiadosti. V oznámení o zaradení žiadateľa do zoznamu žiadateľov mestská časť žiadateľa poučí o jeho povinnostiach v zmysle týchto zásad. 

( 7 ) Ak je žiadosť neúplná, mestská časť vyzve žiadateľa na doplnenie žiadosti, pričom k doplneniu žiadosti určí primeranú lehotu. Ak žiadosť žiadateľa nespĺňa aspoň jednu podmienku nájmu obecného bytu alebo ak žiadateľ v určenej lehote žiadosť nedoplní, mestská časť žiadosť do zoznamu žiadateľov nezaradí. Túto skutočnosť mestská časť bez zbytočného odkladu oznámi písomne žiadateľovi. 

( 8 ) Žiadateľ, ktorého žiadosť bola zaradená do zoznamu žiadateľov je povinný mestskej časti oznamovať každú zmenu skutočností uvedených v odseku 1.

( 9 ) Žiadateľ je povinný najmenej raz za tri roky od podania žiadosti aktualizovať svoju žiadosť v rozsahu podľa odseku 1. Ak žiadateľ svoju žiadosť v lehote troch rokov neaktualizuje ani raz, mestská časť takúto žiadosť zo zoznamu žiadosti vyradí. Na túto skutočnosť musí byť žiadateľ písomne upozornený podľa odseku 5. tohto ustanovenia zásad. Pri posudzovaní aktualizovanej žiadosti mestská časť postupuje podľa odsekov 3. až 6. tohto ustanovenia zásad.

( 10 ) Aktualizácia žiadosti sa podáva podľa vzoru, ktorý je uvedený v prílohe č. 3 týchto zásad.

( 11 ) Žiadosti žiadateľov zaradených do zoznamu žiadateľov posudzuje komisia sociálnych vecí a bývania (ďalej len „komisia“).

( 12 ) Komisia na základe posúdenia žiadostí navrhuje starostovi mestskej časti ( ďalej len „starosta“) žiadateľa, s ktorým mestská časť uzavrie zmluvu.

( 13 ) Návrh komisie má pre starostu odporúčajúci charakter.

§ 3
Podmienky zaradenie do zoznamu žiadateľov o nájom obecného  bytu

( 1 ) Mestská časť zaradí žiadateľa do zoznamu žiadateľov, ak obsahuje všetky náležitosti uvedené v ustanovení § 2  ods. 1 a žiadateľ súčasne: 
a)	nemá, kde bývať z dôvodu:
1.	nie je nájomcom alebo vlastníkom bytu alebo rodinného domu, 
2.	dlhých časových prieťahov pri vymáhaní práva bývať v byte súdnou cestou brániacich  žiadateľovi užívať byt a neprišiel o právo bývať v byte vlastným pričinením alebo strate práva bývať v byte nemohol účinne zabrániť;
b)	má trvalý pobyt v mestskej časti, ak žiadosť podávajú manželia, túto podmienku musí spĺňať aspoň jeden z manželov;
c)	mesačný príjem žiadateľa je vo výške minimálne 1,2 násobku životného minima, najviac však vo výške trojnásobku životného minima; podmienka mesačného príjmu najviac vo výške trojnásobku životného minima sa nevzťahuje na žiadateľa podľa písm. a) bodu 2 tohto odseku.

( 2) Žiadateľ zaradený do zoznamu žiadateľov je povinný bez zbytočného odkladu mestskej časti oznámiť každú zmenu podmienok nájmu obecného bytu tak ako sú uvedené v odseku 1.

( 3 ) Žiadateľ zaradený do zoznamu žiadateľov musí spĺňať všetky podmienky nájmu obecného bytu podľa odseku 1 ku dňu podpísania nájomnej zmluvy o nájme obecného bytu ( ďalej len „zmluva“).

( 4 ) Odsek 1 tohto ustanovenia sa nevzťahuje na:
a) fyzické osoby, ktoré vykonávajú prácu, na ktorú je viazaný nájom služobného bytu a zároveň nie sú vlastníkmi, spoluvlastníkmi, nájomcami alebo spoločnými nájomcami iného bytu, rodinného domu alebo bytového domu na území Bratislavy. 

( 5 ) Pri zisťovaní príjmu žiadateľa podľa odseku 1 písm. c) mestská časť postupuje podľa osobitného predpisu. 1) Mesačný príjem sa vypočíta z príjmu za kalendárny rok predchádzajúci roku, v ktorom žiadateľ podal žiadosť ako podiel tohto príjmu a príslušného počtu mesiacov, počas ktorých bol príjem poberaný. Životné minimum sa vypočíta zo sumy životného minima platnej k 31. decembru kalendárneho roka predchádzajúceho roku, v ktorom žiadateľ podal žiadosť.

( 6 ) Po podpísaní zmluvy je žiadateľ povinný po podpísaní nájomnej zmluvy bezodkladne predložiť mestskej časti notársku zápisnicu s exekučným titulom vypratania bytu v prípade, ak dôjde k skončeniu zmluvy u akéhokoľvek dôvodu, ktorá bude obsahovať „Vyhlásenie povinných osôb o uznaní záväzkov z nájomnej zmluvy a súhlas s vykonateľnosťou notárskej zápisnice a exekúciou podľa ustanovenia § 41 ods. 2 v spojení s ustanovením § 184 zákona č. 233/1995 Z. z. o súdnych exekútoroch a exekučnej činnosti (Exekučný poriadok) v znení neskorších predpisov.

§ 4
Doba nájmu obecného bytu

( 1 ) Obecný byt sa prenajíma na dobu určitú, ktorá neprevýši tri roky.
( 2 ) Jednorazové predĺženie doby nájmu  nesmie presiahnuť tri roky.
( 3 ) Jednou z podmienok na základe, ktorých je možné zmeniť dobu nájmu na dobu   neurčitú, je
      vykonanie takých zmien, ktorými sa byt stane spôsobilým na bývanie.
( 4 ) Za zmeny, ktorými sa byt stane spôsobilý na bývanie sa považuje vykonanie opráv bytu a jeho
     základného príslušenstva a výmena, resp. doplnenie zariadenia a vybavenia bytu, v prípade ktorých
     oprávnené náklady presiahnu trojnásobok ročného nájomného toho, ktorého bytu, stanoveného
     pred vykonaním týchto zmien.

( 2 ) Podmienkou pre predĺženie doby nájmu bude najmä dodržiavanie povinností nájomcu tak, ako vyplývajú z nájomnej zmluvy a zo všeobecne záväzných predpisov. Mestská časť môže v zmluve určiť aj ďalšie podmienky predĺženia doby nájmu bytu.

( 3 ) Podmienky podľa odseku 2 tohto ustanovenia platia aj pre zmenu doby nájmu na dobu neurčitú.

( 4 ) Ak je nájom bytu viazaný na výkon práce / v zmysle ustanovenia § 1 ods. 2 písm. b) /, možno byt prenajať najviac na dobu výkonu práce, na ktorú je nájom bytu viazaný.

§ 5
Osobitné ustanovenia o prechode nájmu

( 1 ) Ak príslušník domácnosti spĺňa podmienky pre prechod práva nájmu obecného bytu a nejde o byt podľa ustanovenia § 1 ods. 2 písm. b), mestská časť s ním uzavrie zmluvu o nájme obecného bytu, pričom v tejto nájomnej zmluve zachová pôvodnú dobu nájmu bytu.

( 2 ) Ďalšie predĺženie doby nájmu bytu po prechode nájmu sa riadi ustanovením § 4 ods. 1 a 2.

§ 6
 Osobitné ustanovenia k nájmu služobných bytov

( 1 ) Žiadateľ o nájom bytu podľa tohto ustanovenia musí vykonávať prácu, na ktorú je nájom služobného bytu viazaný, pričom nemá zabezpečené bývanie na území Bratislavy.

( 2 ) Podmienky na nájom služobného bytu vyplývajúce z ustanovenia odseku 1 musia byť splnené ku dňu podpisu zmluvy.

( 3 ) Žiadosti podľa tohto ustanovenia sa zaraďujú do osobitného zoznamu žiadateľov. Pri vybavovaní žiadostí sa postupuje v súlade s ustanovením § 2.

( 4) Podmienky organizovania a uskutočňovania dobrovoľných dražieb sú upravené v Dražobnom poriadku Mestskej časti Bratislava – Nové Mesto, ktorý predstavuje prílohu č. 4.

§ 7
Domový poriadok

( 1 ) Práva a povinnosti nájomníkov bližšie môže mestská časť Bratislava – Nové Mesto upraviť v domových poriadkoch, ktoré sú nájomníci povinní rešpektovať a riadiť sa nimi.

§ 8
Dražobný poriadok

( 1 ) Dražobný poriadok upravuje organizovanie a uskutočňovanie dobrovoľných dražieb obecného bytového fondu a nebytových priestorov. 
( 2 )   Dražobný poriadok  tvorí prílohu č. 4 tohto nariadenia.

§ 9
Záverečné ustanovenia

(1) Zrušujú sa Zásady poskytovania obecných bytov samosprávou mestskej časti Bratislava – Nové Mesto schválené Uznesením Miestneho zastupiteľstva mestskej časti Bratislava – Nové Mesto č. 2/17 zo dňa 17.03.2011 s výnimkou prílohy č. 1.
(2) Tieto Zásady nadobúdajú účinnosť dňom ich schválenia Miestnym zastupiteľstvom mestskej časti Bratislava – Nové Mesto.

Mgr. Rudolf Kusý
Starosta
Bratislava .........................................

Príloha č. 1
ŽIADOSŤ O NÁJOM OBECNÉHO BYTU 

A:	Žiadateľ
1. Titul, meno a priezvisko:	........................................................................................................

2. Trvalý pobyt (obec, ulica, číslo domu, PSČ):	.................................................................... 

3. Prechodný pobyt (obec, ulica, číslo domu, PSČ):	....................................................................

4. Dátum narodenia:	...................................................................................................................

5. Rodinný stav:	...................................................................................................................

6. Dátum podania pôvodnej žiadosti o nájom bytu:	....................................................................

B:	Členovia domácností zahrnutí do žiadosti
1. Titul, meno a priezvisko:	.......................................................................................................

    Trvalý pobyt (obec, ulica, číslo domu, PSČ):	.................................................................... 

    Prechodný pobyt (obec, ulica, číslo domu, PSČ):	....................................................................

    Dátum narodenia:	...................................................................................................................

    Vzťah k žiadateľovi:	.......................................................................................................	

2. Titul, meno a priezvisko:	.......................................................................................................

    Trvalý pobyt (obec, ulica, číslo domu, PSČ):	.................................................................... 

    Prechodný pobyt (obec, ulica, číslo domu, PSČ):	....................................................................

    Dátum narodenia:	...................................................................................................................

    Vzťah k žiadateľovi:	.......................................................................................................

3. Titul, meno a priezvisko:	........................................................................................................

    Trvalý pobyt (obec, ulica, číslo domu, PSČ):	.................................................................... 

    Prechodný pobyt (obec, ulica, číslo domu, PSČ):	....................................................................

    Dátum narodenia:	...................................................................................................................

    Vzťah k žiadateľovi:	.......................................................................................................

C:	Dôvod podania žiadosti:

.................................................................................................................................

.................................................................................................................................

.................................................................................................................................

.................................................................................................................................

.................................................................................................................................

.................................................................................................................................

.................................................................................................................................

D:         Prílohy:

- Vyhlásenie k žiadosti o nájom obecného bytu

E:	Súhlas so spracovaním osobných údajov
Žiadateľ súhlasí so spracovaním osobných údajov uvedených v tejto žiadosti v súlade so zákonom č. 428/2002 Z. z. o ochrane osobných údajov v znení neskorších predpisov v rozsahu, ktorý vyžaduje vybavenie jeho žiadosti.

Dátum: .....................................................

Podpis žiadateľa: .....................................

Príloha č. 3

AKTUALIZÁCIA  žiadosti o nájom bytu  ku dňu ..........................

A.             Žiadateľ

1. Titul, meno a priezvisko:	.......................................................................................................

2. Trvalý pobyt (obec, ulica, číslo domu, PSČ):	.................................................................... 

3. Prechodný pobyt (obec, ulica, číslo domu, PSČ):	....................................................................

4. Dátum narodenia:	...................................................................................................................

5. Dátum podania pôvodnej žiadosti o nájom bytu:	....................................................................

B:         Zmeny, ktoré nastali oproti pôvodnej žiadosti:

................................................................................................................................

................................................................................................................................

.................................................................................................................................

.................................................................................................................................

C:         Prílohy: 

D:          Súhlas so spracovaním osobných údajov

Žiadateľ súhlasí so spracovaním osobných údajov uvedených v tejto žiadosti v súlade so zákonom č. 428/2002 Z. z. o ochrane osobných údajov v znení neskorších predpisov v rozsahu, ktorý vyžaduje vybavenie jeho žiadosti.

Dátum: .....................................................
 
Podpis: ...........................................

Príloha č. 4

DRAŽOBNÝ PORIADOK  mestskej časti Bratislava – Nové Mesto

Dražobný poriadok je prílohou č. 4 k Zásadám hospodárenia s bytmi v mestskej časti Bratislava – Nové Mesto, vychádza zo zákon Národnej rady Slovenskej republiky č. 527 /2002 o dobrovoľných dražbách a o doplnení zákona Slovenskej národnej rady č. 323/1992 Zb. o notároch a notárskej činnosti v znení neskorších predpisov

Čl. I.
Úvodné ustanovenie

Tento dražobný poriadok upravuje organizovanie a uskutočňovanie dobrovoľných dražieb obecného bytového fondu a nebytových priestorov vo vlastníctve hlavného mesta Slovenskej republiky Bratislavy zverené do správy  mestskej časti Bratislava - Nové Mesto  a vo vlastníctve mestskej časti Bratislava - Nové Mesto.

Čl. II.
      Pôsobnosť a organizovanie dražby

1/ Dobrovoľnú dražbu pripravuje a jej priebeh zabezpečuje ako dražobník Miestny úrad Bratislava - Nové Mesto prostredníctvom povereného Oddelenia vnútornej správy a správu bytov a nebytových priestorov.

2/ Predmetom dražby sú spravované byty okrem  bytov v domoch na Bojnickej ul. č. 19, 21, 23, 25 uvedených a obecných bytov uvoľnených úradnou, súdnou alebo prirodzenou cestou pôvodným nájomcom.

Čl. III.
Vyvolávacia cena

1/ Byty určené na dobrovoľnú dražbu musia byť pred dražbou ocenené znaleckým posudkom, ktorý nesmie byť do konania dražby starší ako 6 mesiacov. 

2/ Vyvolávacia cena je určená Miestnou radou mestskej časti Bratislava – Nové Mesto a jej výška je predmetom schválenia miestneho zastupiteľstva mestskej časti Bratislava – Nové mesto. Vyvolávacia cena nemôže byť nižšia ako cena stanovená platným znaleckým posudkom. 

Čl. IV.
Dražobná zábezpeka

1/Za dražobnú zábezpeku sa považuje peňažná čiastka, ktorú zloží účastník dobrovoľnej dražby najneskoršie do otvorenia dražby a jej výška je spolu určená hodnotou  10 % vyvolávacej ceny;

2/ Účastníkovi, ktorý predmet dražby nevydražil  sa dražobná  zábezpeka vracia najneskoršie do 5 dní odo dňa dražby.

3/ Vstupné na dražbu je pre diváka 3,32 €. Poslanci miestneho zastupiteľstva a starosta mestskej časti Bratislava – Nové Mesto sú od povinnosti zaplatenia vstupného oslobodení.

4/ Vydražiteľ je povinný uhradiť cenu dosiahnutú vydražením najneskoršie do 15 dní odo dňa ukončenia dražby podľa pokynov dražobníka na jeho účet. Dražobná zábezpeka, ktorú zložil úspešný vydražiteľ pred otvorením dražby na účet dražobníka sa započíta do ceny dosiahnutej vydražením. 

Čl. V.
Oznámenie o dražbe, účastník dražby a priebeh dražby a ďalšie úkony

Všetky postupy a podmienky spojené s dobrovoľnou dražbou bytov a nebytových priestorov sa riešia podľa zákona Národnej rady Slovenskej republiky  č. 527/2002 Z. z. v platnom znení a tiež za účasti týmto zákonom stanovených právnických subjektov.

Mgr. Rudolf Kusý       						
starosta

V Bratislave dňa ....

4. Pôvodné znenie Zásad poskytovania obecných bytov  samosprávou  mestskej  časti  
Bratislava - Nové Mesto

MESTSKÁ ČASŤ BRATISLAVA-NOVÉ MESTO
---------------------------------------------------------------

ZÁSADY
poskytovania obecných bytov  samosprávou  mestskej  časti  
Bratislava - Nové Mesto

Podľa zákona SNR č. 377/1990 Zb. o hlavnom meste Slovenskej republiky Bratislave v platnom znení,  zákona SNR č. 369/1990 Zb. o obecnom zriadení v platnom znení  a podľa článku 20/ ods.(1), ods.(6) písm. e/ Štatútu hlavného mesta Slovenskej republiky Bratislavy v znení dodatkov, v prípade možností nakladať s voľným obecným bytom, sa riešia bytové problémy podľa týchto postupov a kritérií :

Čl. 1

1/ súhlasom starostu mestskej časti Bratislava - Nové Mesto po odbornom spracovaní podanej žiadosti výkonným oddelením Miestneho úradu Bratislava - Nové Mesto a po odporučujúcom stanovisku členov sociálnej a bytovej komisie Miestneho zastupiteľstva mestskej časti Bratislava - Nové Mesto v domových objektoch na 
a/  Bojnickej ul. č. 19, 21, 23, 25  
b/  Športovej ul. č. 1  
s dobou nájmu pri prvom poskytnutí na 3 roky, s možnosťou predĺženia o jeden rok a z osobito – zreteľa hodných  dôvodov do 31. 12. ďalšieho roka

2/ poskytnutie obecného bytu podľa bodu 1/ vychádza 
a/ z naliehavosti bytového problému  obyvateľa mestskej časti BNM  
b/ žiadateľ nie je vlastníkom iného bytu alebo rodinného domu v regióne BSK
c/ z  počtu  spoločne riešených rodinných príslušníkov 
d/ zo žiadosti podanej v lehote  aspoň 6 - mesiacov pred riešením a v prípadoch mimoriadne naliehavých a závažných môže  sociálna a bytová komisia MZ udeliť výnimku z tejto lehoty
e/ žiadateľom  písomne potvrdenej ochoty  voľný poškodený obecný byt upraviť do užívania schopného stavu  na vlastné náklady 

3/ byty v domových objektoch na Bojnickej ul. 19, 21, 23, 25 nie sú predmetom prevodu vlastníctva v zmysle zákona č.182 z 8. 7. 1993 v platnom znení, pretože podľa stanovenej štátnej koncepcie finančných dotácií na realizáciu ich výstavby v rokoch 1996 – 2000 zo strany Štátneho fondu rozvoja bývania, boli určené predovšetkým na bývanie sociálne odkázaných žiadateľov, od 1. 1. 2011 aj v súlade so zákonom č. 443/2010 Z.z. a tento postup zohľadňuje tiež článok XVI. Európskej sociálnej charty o práve rodiny na bývanie.

4/ z hľadiska celkovej plochy týchto bytov, ich dispozičného riešenia a vybavenia, nie je zo základných hygienických  dôvodov vhodná držba psa v garsónovom byte

5/ zákaz držby psa v týchto obecných bytoch vo vlastníctve a v správe mestskej časti BNM platí od 22. 4. 2009 a tento princíp jednoznačne rešpektuje potvrdené požiadavky 2/3 – ín všetkých nájomcov bytov domových objektov na Bojnickej ulici. Porušenie zákazu držby psa v byte, bude po 30-tich dňoch od písomného upozornenia zo strany správcu domových objektov,  dôvodom na ukončenie práva nájmu obecného bytu v zmysle § 711 ods. (1) písm. c/ Občianskeho zákona a Domového poriadku mestskej časti BNM z roku 1995. Výnimkou je len držba  vodiaceho psa pre zdravotne postihnutého nevidiaceho občana

6/ súhlasom starostu mestskej časti BNM v prípade naliehavej potreby zabezpečenia náhradného bývania zo stavebných alebo prevádzkových dôvodov a ďalej na základe vykonateľného (súdneho) rozhodnutia pri usporiadaní vlastníckeho reštitučného nároku v zmysle § 5 ods. (2) písm. e/ zákona SNR č. 189/1992 Zb. v platnom znení a Štatútu hlavného mesta SR Bratislavy a jeho dodatkov, je obecný byt poskytnutý s dobou nájmu na 3 roky, pričom takto poskytnutý obecný byt nie je predmetom prevodu vlastníctva v zmysle zákona NR SR č. 182 z 8. 7. 1993 v platnom znení

Čl. 2

Nakladanie s ostatnými obecnými bytmi uvoľnených úradnou, súdnou alebo prirodzenou cestou pôvodným nájomcom, ktoré sú vo vlastníctve hlavného mesta SR Bratislavy a v správe mestskej časti BNM

1/ sa bude realizovať v zmysle zákona č. 527/2002 Z. z. o dobrovoľných dražbách v platnom znení a podľa dražobného poriadku mestskej časti BNM, ktorý ako príloha č. 1 je neoddeliteľnou súčasťou týchto zásad. Cena bytu určeného na dražbu bude stanovená znaleckým ohodnotením a potvrdená orgánmi samosprávy mestskej časti BNM.

2/ sa využije ako náhradné bývanie pre rodinu dôchodcu, ktorý ako bývalý pracovník systému základných škôl užíva byt v objekte školy a potreba jeho uvoľnenia je z prevádzkových dôvodov naliehavá. 
 
3/ súbehom finančných, prevádzkových a ďalších dôvodov sa môže dražiť za regulovanú cenu aj právo nájmu bytu na  dobu stanovenú pri vyhlasovaní dražby, a to spôsobom podľa bodu 1/ tohto článku

Čl. 3

Kontrolu  postupov  podľa  týchto  zásad vykoná na základe rozhodnutia orgánov samosprávy mestskej časti BNM a vo svojej iniciatívnej pôsobnosti miestny kontrolór mestskej časti BNM

Čl. 4
Osobitné ustanovenia

1/ Podľa týchto zásad je možné postupovať aj v rovnocennom prípade uvoľnenia nebytového priestoru s prihliadnutím na § 16 ods. (3) zákona NR SR č. 182 z 8. 7. 1993 v platnom znení v zmysle postavenia a úloh výkonných orgánov samosprávy mestskej časti BNM a v súčinnosti s vydražiteľom v rámci dobrovoľnej dražby. 

2/ Sociálne a finančné postavenie rodiny žiadateľa o poskytnutie obecného bytu je dlhodobo určené na úrovni životného minima podľa zákonom stanovených  sociálnych úprav. 

3/ Ustanovenie ods. 3 zrušené uznesením Miestneho zastupiteľstva mestskej časti Bratislava - Nové Mesto č. 9/17 zo dňa 14. 2. 2012. 

4/ Pri podpise nájomnej zmluvy je žiadateľ o poskytnutie obecného bytu tiež povinný do pokladne správcu bytu uhradiť finančnú zábezpeku vo výške predpokladaného trojnásobku predpisu mesačného nájomného. 

5/ Miestny úrad BNM v súlade so zákonom o informáciách zabezpečí na svojej internetovej stránke do 30 dní po schválení týchto zásad informáciu so zdôvodnením ukončenia evidencie všetkých doterajších žiadostí o poskytnutie obecného bytu, súčasne oznámi formu a náležitosti žiadostí o poskytnutie bytu a v termíne do 30. 6. a  31. 12. bežného roka tiež zabezpečí informáciu o podaných žiadostiach o poskytnutie bytu podľa týchto zásad.  

6/ Miestny úrad BNM v súlade so zákonom o informáciách je povinný na svojej internetovej stránke do 3 dní zverejňovať zápisnicu z rokovania sociálnej a bytovej komisie MZ MČ BNM o prijatých stanoviskách alebo odporučeniach pri riešení žiadostí o poskytnutie obecného bytu. Súčasťou tejto internetovej informácie bude aj dátum podpisu starostu mestskej časti BNM na súhlase s poskytnutím obecného bytu, s uvedením adresy, kategórie bytu a  veľkosti bytu s menom nového nájomcu obecného bytu. 

Čl. 5

Potvrdzuje sa platnosť doterajšieho Dražobného poriadku mestskej časti BNM zo dňa 22. 4. 2009 a jeho dodatku a zrušuje sa bytová časť Zásad poskytovania obecných bytov samosprávou mestskej časti BNM, ktoré boli schválené uznesením MZ MČ BNM dňa 22. 4. 2009 16/13.3. 

Tieto zásady boli schválené uznesením MZ MČ BNM dňa 17. 3. 2011 číslo 2/17.

   			Mgr. Rudolf Kusý
     					   starosta

V Bratislave 16. 2. 2012

Príloha č. 1
	Zásad poskytovania obecných bytov  samosprávou  mestskej  časti  Bratislava - Nové Mesto

DRAŽOBNÝ PORIADOK
mestskej časti Bratislava – Nové Mesto
zo dňa 22. 4. 2009 v znení dodatku zo dňa 17. 3. 2011

Dražobný poriadok je vypracovaný ako neoddeliteľná súčasť Zásad poskytovania obecných bytov samosprávou mestskej časti Bratislava - Nové Mesto, ktoré schválilo Miestne zastupiteľstvo mestskej časti Bratislava - Nové Mesto uznesením č. dňa 17. 6. 20116 a plne rešpektuje zákon Národnej rady Slovenskej republiky č. 527 z 10. 7. 2002 o dobrovoľných dražbách a o doplnení zákona Slovenskej národnej rady č. 323/1992 Zb. o notároch a notárskej činnosti v znení neskorších predpisov

Čl. I.
Úvodné ustanovenie

Tento dražobný poriadok upravuje organizovanie a uskutočňovanie dobrovoľných dražieb obecného bytového fondu a nebytových priestorov vo vlastníctve hlavného mesta Slovenskej republiky Bratislavy a vo vlastníctve mestskej časti Bratislava - Nové Mesto, ktoré spravuje orgánmi mestskej časti Bratislava - Nové Mesto poverené oddelenie pre správu bytov a nebytových priestorov Miestneho úradu Bratislava - Nové Mesto, so sídlom v Bratislave na Junáckej ul. č.1.

Čl. II.
      Pôsobnosť a organizovanie dražby

1.Dobrovoľnú dražbu pripravuje a jej priebeh zabezpečuje Miestny úrad Bratislava - Nové Mesto prostredníctvom povereného oddelenia pre správu bytov a nebytových priestorov.

2. Predmetom dražby sú spravované byty okrem  bytov uvedených v článku I. bod 1/ Zásad poskytovania obecných bytov samosprávou mestskej časti Bratislava – Nové Mesto zo dňa 17. 3. 2011, a to  obecných bytov uvoľnených úradnou, súdnou alebo prirodzenou cestou pôvodným nájomcom.

Čl. III.
Vyvolávacia cena

1/ Byty určené na dobrovoľnú dražbu musia byť pred dražbou ocenené znaleckým posudkom, ktorý nesmie byť do konania dražby starší ako 6 mesiacov. 

2/ Vyvolávacia cena je určená Miestnou radou mestskej časti BNM a jej výška je predmetom schválenia Miestnym zastupiteľstvom MČ BNM a jej cena nemôže byť nižšia ako cena stanovená platným znaleckým posudkom. 

3/ Finančné prostriedky získané dobrovoľnou dražbou, po odpočítaní nevyhnutných nákladov spojených s dražbou, sa môžu použiť
a/ na spolufinancovanie prípravy novej bytovej výstavby obecných bytov, vrátane bytov pre ťažko zdravotne
    postihnutých občanov a pre riešenie nájomcov bytov v reštituovaných domoch. 

b/ na nevyhnutnú opravu alebo úpravu detských jaslí, materských škôl, základných škôl a klubov dôchodcov
    v správe mestskej časti Bratislava – Nové Mesto.

Čl. IV.
Dražobná zábezpeka

1/Za dražobnú zábezpeku sa považuje peňažná čiastka, ktorú zloží účastník dobrovoľnej dražby najneskoršie do otvorenia dražby a jej výška je spolu určená hodnotou  10 % vyvolávacej ceny;

2/ Účastníkovi, ktorý predmet dražby nevydražil, je oddelenie pre správu bytov a nebytových priestorov Miestneho úradu Bratislava - Nové Mesto v postavení dražiteľa povinné  dražobnú zábezpeku vrátiť a to najneskoršie do 5 dní odo dňa dražby;

3/ Vstupné na dražbu je pre dražobníka a diváka 3,32 €. Poslanci zastupiteľských orgánov samosprávy hlavného mesta Slovenskej republiky Bratislavy a členovia 8 klubov dôchodcov mestskej časti Bratislava – Nové Mesto,  sú od povinnosti zaplatenia vstupného oslobodení.

4/ Vydražiteľ je povinný uhradiť cenu dosiahnutú vydražením najneskoršie do 15 dní odo dňa ukončenia dražby podľa pokynov dražobníka na jeho účet. Dražobná zábezpeka, ktorú zložil úspešný vydražiteľ pred otvorením dražby na účet dražobníka sa započíta do ceny dosiahnutej vydražením. 

Čl. V.
                Oznámenie o dražbe, účastník dražby a priebeh dražby a ďalšie úkony

Všetky postupy a podmienky spojené s dobrovoľnou dražbou bytov a nebytových priestorov sa riešia podľa zákona Národnej rady Slovenskej republiky  č. 527/2002 Z.z. v platnom znení a tiež za účasti týmto zákonom stanovených právnických subjektov.

             Čl. VI.
    Účinnosť

Platnosť tohto dražobného poriadku ako prílohy č. 1 Zásad poskytovania obecných bytov samosprávou mestskej časti Bratislava – Nové Mesto, bola potvrdená uznesením Miestneho zastupiteľstva mestskej časti Bratislava – Nové Mesto zo dňa 17. 3. 2011 číslo  2/17.

       						Mgr. Rudolf Kusý
       						starosta

V Bratislave dňa 17. 3. 2011